येदियुरप्पा के दामाद के दफ्तरों पर लोकायुक्त के छापे  
कर्नाटक की लोकायुक्त पुलिस ने भूमि अधिसूचना से बाहर कराने के मामले में पूर्व मुख्यमंत्री येदियुरप्पा के दामाद सोहन कुमार के चार दफ्तरों पर छापे मारे।
कर्नाटक की लोकायुक्त पुलिस ने भूमि अधिसूचना से बाहर कराने के मामले में पूर्व मुख्यमंत्री बीएस येदियुरप्पा के दामाद सोहन कुमार के चार दफ्तरों पर छापे मारे।  लोकायुक्त के सूत्रों ने कहा कि लोकायुक्त के चार अलग-अलग दलों ने प्रेरणा चैंबर्स में, दवलागिरी प्रोपर्टीज के दो दफ्तरों पर तथा सह्याद्रि हेल्थकेयर में छापे मारे। सू़त्रों ने बताया कि सोहन कुमार और येदियुरप्पा के बेटों के खिलाफ भूमि गैर अधिसूचित कराने और अन्य शिकायतों के सिलसिले में छापे मारे गए।  दवलागिरी प्रोपर्टीज में सोहन कुमार के अलावा येदियुरप्पा के बेटों- बीवाई राघवेंद्र तथा बीवाई विजेंद्र का भी मालिकाना हक है। कोप्पल में उपचुनाव के सिलसिले में भाजपा प्रत्याशी के लिए प्रचार कर रहे येदियुरप्पा ने संवाददाताओं से बातचीत में कहा कि उन्हें कल ही छापों की जानकारी थी।